**Νέες ταινίες από τη RefuComm και το Ελληνικό Συμβούλιο για τους Πρόσφυγες**

**Το Άσυλο στην Ελλάδα- Κανονική διαδικασία**

Παρασκευή, 20 Σεπτεμβρίου 2019—Το Ελληνικό Συμβούλιο για τους Πρόσφυγες συνεργάστηκε με τη [RefuComm](https://www.refucomm.com/) στην παραγωγή ταινιών που στόχο έχουν να βοηθήσουν τους αιτούντες άσυλο να κατανοήσουν τη διαδικασία αίτησης ασύλου στην Ελλάδα.

Η RefuComm είναι πρωτοπόρος στην παροχή ακριβούς και σωστής πληροφόρησης μέσω ταινιών για τους ανθρώπους που δεν έχουν την δυνατότητα να κατανοήσουν ελληνικά.

Η νέα ταινία που ετοίμασε περιγράφει τη διαδικασία αίτησης ασύλου για τα άτομα που φτάνουν στην Ελλάδα έχοντας διασχίσει τα χερσαία σύνορα και βρίσκονται στην ηπειρωτική Ελλάδα.

Η ταινία δημιουργήθηκε με την συνδρομή νομικών του [**Ελληνικού Συμβουλίου για τους Πρόσφυγες**](https://www.gcr.gr/el/)και περιγράφει λεπτομερώς **τα τρία βήματα της «κανονικής διαδικασίας»** αίτησης ασύλου στην ηπειρωτική χώρα.

 **Αποτελέσματα**

Είναι υψίστης σημασίας για τους εκτοπισμένους ανθρώπους που έρχονται στην Ελλάδα να γνωρίζουν και να κατανοούν τα δικαιώματα και τις υποχρεώσεις που τους παρέχει η πολύπλοκη διαδικασία ασύλου. Η σωστή πληροφόρηση μπορεί να φανεί ιδιαίτερα χρήσιμη για να εξαλείψει τους φόβους τους. Η ποιοτική πληροφόρηση βοηθάει τους ανθρώπους να περιηγηθούν στις διαδικασίες με σκοπό να επιτύχουν ένα θετικό αποτέλεσμα.

Επιπλέον, η παροχή πληροφοριών μέσω ταινιών, δίνει τη δυνατότητα στους ανθρώπους να μην χρειάζεται να βασίζονται στους εθελοντές και δικηγόρους για ζητήματα που μπορούν να απαντήσουν οι ίδιοι, με αποτέλεσμα να επωφελούνται όλοι.

# Η σχετική έρευνα της RefuComm αποδεικνύει ότι πολλοί άνθρωποι δεν έχουν πρόσβαση στον προφορικό ή γραπτό λόγο και ότι το 100% των ερωτηθέντων προτιμά να λαμβάνει πληροφορίες μέσω των ταινιών.

# Διαθεσιμότητα

Οι ταινίες είναι διαθέσιμες στην[**ιστοσελίδα**](https://www.refucomm.com/)  της RefuComm και στο κανάλι της στο [**YouTube**](https://www.youtube.com/channel/UCgxoiWtizRFBdJhInUeNllw)**.**

Είναι ακόμα διαθέσιμες στο κανάλι του **Ελληνικού Συμβουλίου για τους Πρόσφυγες στο** [**YouTube**](https://www.youtube.com/user/GreekCouncil)**.**

Οι ταινίες είναι διαθέσιμες **στα αραβικά, φαρσί/νταρί, γαλλικά, ουρντού, παστό, τουρκικά και τιγκρίνια.** Επιπλέον, οι ταινιές είναι διαθέσιμες στα **αγγλικά και ελληνικά,** καθώς πρόκειται για γλώσσες χρήσιμες για την εκπαίδευση των εθελοντών.

**Σύντομα και στα κιρμαντζί και σορανί!**

**Για περισσότερες πληροφορίες σχετικά με τις ταινίες:**

Επισκεφτείτε την ιστοσελίδα μας ή το κανάλι μας στο YouTube.

Παρακολουθείστε την μικρή μήκους ταινία εδώ στα [**αγγλικά**](https://www.youtube.com/watch?v=ZPD7LTFq3yA&t=57s) ή στα [**ελληνικά**](https://www.youtube.com/watch?v=sL_cLomb1ec)**.**

Μπορείτε ακόμα να επικοινωνήσετε με τη δημιουργό, Sharon Silvey. Τα στοιχεία της παρατίθενται παρακάτω.

Θα χαρούμε πολύ να επικοινωνήσουμε τόσο με οργανώσεις όσο και με ιδιώτες στην Ελλάδα που ενδιαφέρονται να συνεργαστούν και να προωθήσουν τις ταινίες αυτές στην Ελλάδα.

**Για περισσότερες πληροφορίες επικοινωνήστε με:**

Δανάη Λειβαδά

Υπεύθυνη Επικοινωνίας- Ελληνικό Συμβούλιο για τους Πρόσφυγες

Τηλ.: +30 210-3800990 - Ε-mail: d.leivada@gcr.gr